A 2006-os világbajnokság idején már három hónapos terhes volt. A verseny az előző évekhez hasonlóan a világranglista első 64 helyezettje között kieséses rendszerben zajlott, és a 6. kiemeltként rangsorolták. Az első fordulóban a vietnámi Hoang Xuan Thanh Khiet ellen győzött, a másodikban az ukrán Anna Usenyinát, a harmadikban az orosz Tatyjana Koszincevát győzte le. A negyeddöntőben Jekatyerina Kovalevszkaja, az elődöntőben Szvetlana Matvejeva volt az ellenfele. A döntőben az orosz Alisza Galljamova ellen diadalmaskodott, ezzel ő lett a sakkozás történetének tizenharmadik női sakkvilágbajnoka.